# GladNyhet for Lyngenfjordregionen

# Pressemelding

Lyngenfjordregion er finalist til Best of Europe Top 100 Sustainable Destination Award

I dag fikk Visit Lyngenfjord vite at Lyngenfjordregionen er blant finalistene i den prestisjetunge Sustainable Top 100 Destination Award i kategorien «Best of Europe».

- Det er en veldig stor dag for oss og vi er utrolig glad for å bli valgt ut i kategorien Best of Europe. Tenk at vår destinasjon kan bli best i Europa på denne listen – det ville jo være helt vilt!, sier Marie Kr Angelsen, bærekraftansvarlig i Visit Lyngenfjord.

Visit Lyngenfjord er invitert og deltar på prisseremonien, den 6. mars i Berlin på verdens største reiselivsmesse, ITB. Her blir vinnerne og runner-ups presentert i en egen seremoni.

Sustainable Destinations Top 100 er en liste som er ment å feire innsatsen og arbeidet turistdestinasjoner verden over gjør for å ta initiativ og ansvar for et bærekraftig reiseliv.

Utdelingen av prisene er støttet av ITB Berlin, Green Destinations, TravelMole, Travelife og 10 andre organisasjoner.

Vennlig hilsen

Marie Kr Angelsen

Bærekraft ansvarlig

**Visit Lyngenfjord AS**